Vineri, sâmbătă și duminică este programată etapa 22, ultima din sezonul regulat al Diviziei A1 la volei feminin. "Lanterna roșie", Știința Bacău va încheia această primă fază a campionatului pe terenul penultimei clasate, FC Argeș Pitești.
Derby-ul din subsolul clasamentului dintre FC Argeș și Știința Bacău va avea loc vineri, 15 martie, de la ora 18.00. Indiferent de rezultatul meciului de vineri, cele două codașe nu-și mai pot modifica traseul din play-out, acolo unde Argeșul o va întâlni pe Medicina Târgu-Mureș, în timp ce studentele băcăuane se vor confrunta cu CSM Constanța.
Cele două învingătoare din play-out își vor asigura permanența în A1, în timp ce învinsele vor retrograda în A2.
Programul etapei 22 din A1/ vineri, 15 martie: CSO Voluntari 2005- CSM Lugoj (ora 17.00), FC Argeș- Știința Bacău (ora 18.00). Sâmbătă, 16 martie: CSM Târgoviște- CSM Constanța (ora 16.00), CSM București- CSM Corona Brașov (ora 17.00), Medicina Târgu-Mureș- Dinamo București (ora 18.00). Duminică, 17 martie, ora 16.00: Alba Blaj- Rapid București.
Clasament
1 Rapid București 21 16 5 53-22 48p.
2 CSM Lugoj 21 16 5 55-24 48p.
3 Volei Alba Blaj 21 15 6 51-23 47p.
4 CSM Târgoviște 21 17 4 55-29 46p.
5 CSO Voluntari 21 13 8 51-33 42p.
6 Dinamo București 21 13 8 45-27 40p.
7 CSM București 21 13 8 47-34 37p.
8 Corona Brașov 21 10 11 37-41 30p.
9 CSM Constanța 21 7 14 29-48 20p.
10 Medicina Tg. Ms. 21 4 17 21-53 13p.
11 FC Argeș 21 2 19 11-58 7p.
12 CS Știința Bacău 21 0 21 0-63 0p.
Dan Sion